Алгуй

Алгуй (?-1266) нь Цагадай ханы хүү Байдарын хөвүүн юм. 1260 онд Аригбөх Хархорум хотод хаанд өргөмжлөгдөхөд түүнийг дэмжиж, улмаар түүний тусламжтайгаар Ургана хатан болон балчир хан Мубарак шах нарыг огцруулж өөрөө тус улсын хан болсон. Хан болсны дараа Аригбөхөд илгээхээр хүнс хоол, бараа таваарыг цуглуулсан ч, удалгүй Аригбөхийн илгээсэн элчийг баривчлан, Аригбөхөд дайн зарлаж Хубилай хаанд элч илгээж эвсэн найрамдахыг хүссэн. Ингээд Аригбөхтэй олон удаа байлдаж эцэстээ ялагдаад Самарканд, Бухар хот руу зугтан бүгж байгаад 1266 онд Алмаликт нас барсан. 

Ангилал:13-р зууны ноёрхогч
Ангилал:Цагаадайн улсын хан
Ангилал:Цагадайн удам
Ангилал:Их Монгол Улсын хүн
Ангилал:12-р эсвэл 13-р зуунд төрсөн
Ангилал:1266 онд өнгөрсөн